**Zmluva o dodávke a odbere tepla**

**č. ......................**

uzatvorená podľa § 19 zákona č. 657/2004 Z. z. o tepelnej energetike v znení neskorších predpisov

(ďalej ako „**Zmluva**“)

medzi nasledovnými zmluvnými stranami:

**Dodávateľ:**

Obchodné meno: ......................................................................

Sídlo: .....................................................................

IČO: .....................................................................

Štatutárny orgán: .....................................................................

IČ DPH: .....................................................................

DIČ: .....................................................................

Bankové spojenie: .....................................................................

IBAN: .....................................................................

Povolenie č.: .....................................................................

Registrácia: .....................................................................

Kontaktná osoba: .....................................................................

Nahlasovanie porúch: .....................................................................

(ďalej ako „**Dodávateľ**“)

a

**Odberateľ:**

Názov: Zariadenie sociálnych služieb Salustia - Szociális Szolgáltatások Intézménye Salustia

Sídlo: Kirť 189, 99122 Čeláre

IČO: 00647560

Štatutárny orgán: PaedDr. Anastázia Kertészová Boriková, MBA

IČ DPH: neplatca

DIČ: 2021314141

Bankové spojenie: Štátna pokladnica

IBAN: SK87 8180 0000 0070 0039 8305

Kontaktná osoba: Ing. Marianna Danielová, referent technickej prevádzky

(ďalej ako „**Odberateľ**“)

(Odberateľ spolu s Dodávateľom ďalej ako „**Zmluvné strany**“)

**Preambula**

1. Dodávateľ je právnickou osobou, ktorá je držiteľom povolenia na výrobu a rozvod tepla číslo ............................................ v znení neskorších zmien, vydaného Úradom pre reguláciu sieťových odvetví (ďalej ako „**ÚRSO**“). Odberateľ má záujem o dlhodobú dodávku tepla od Dodávateľa.
2. Táto Zmluva je uzavretá na základe verejného obstarávania, ktoré uskutočnil Odberateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZVO**“), vyhlásenej oznámením o vyhlásení verejného obstarávania zverejneného vo Vestníku verejného obstarávania č. .............. zo dňa .................. pod zn. oznámenia .............. - ........... na predmet zákazky „......................................................“, vyhlásenej zverejnením v Publikačnom vestníku EÚ zo dňa .................. pod číslom .................. a vo Vestníku verejného obstarávania č. .................. zo dňa .................. pod číslom .................. na predmet zákazky „......................................................“.

**Článok 1**

**Predmet Zmluvy, odberné miesto**

1. Predmetom tejto Zmluvy je záväzok Dodávateľa podľa podmienok vyplývajúcich z tejto Zmluvy a jej príloh riadne a včas dodávať Odberateľovi teplo do objektu spotreby tepla, v ktorom je umiestnené odberné miesto ako aj dopĺňanie teplonosnej látky do sústavy tepelných zariadení Odberateľa a záväzok Odberateľa odoberať teplo a zaplatiť za dodávku tepla riadne a včas.
2. Odberateľ je správcom majetku, ktorého výlučným vlastníkom je Banskobystrický samosprávny kraj, so sídlom: Námestie SNP 23, 974 01 Banská Bystrica, IČO: 37828100 (ďalej ako „**BBSK**“), ktorý mu bol zverený do správy na základe Protokolu o zverení majetku BBSK do správy zo dňa 23.9.2005 – Z 1780/2005 – vz 45/05 (ďalej ako „**Protokol**“). Predmetný majetok zverený Odberateľovi do správy na základe Protokolu predstavuje objekt spotreby tepla, v ktorom sa nachádza dohodnuté odberné miesto.
3. Odberným miesto sa pre účely tejto zmluvy rozumie dohodnuté miesto, ktorým je **ZSS Salustia - SZSZI Salustia, Kirť 189, 99122 Čeláre,** kde je umiestnené určené meradlo na meranie množstva dodaného tepla nachádzajúce sa v objekte budovy kotolne (ďalej ako „**odberné miesto**“). Objektom spotreby tepla sú všetky budovy predstavujúce areál **ZSS Salustia - SZSZI Salustia, Kirť 189, 99122 Čeláre**.
4. Objednávka množstva tepla v kWh aj s dohodnutými  parametrami na príslušný kalendárny rok, v ktorom Zmluva nadobudla účinnosť tvorí Prílohu č. 1 Zmluvy. Odberateľ je povinný doručiť Dodávateľovi písomne a to poštou na adresu sídla Dodávateľa alebo elektronicky formou e-mailu na e-mailovú adresu ........................................, vždy najneskôr do **31. augusta** kalendárneho roka objednávku množstva tepla v KWh na nasledujúci kalendárny rok.
5. Zmluvné strany sa dohodli, že ak Odberateľ nedoručí Dodávateľovi objednávku množstva tepla v kWh na nasledujúci kalendárny rok riadne a včas (t. j. do 31.08. kalendárneho roka predchádzajúceho roku, na ktorý sa teplo objednáva) v zmysle ustanovenia odseku 4. tohto článku Zmluvy, bude sa za objednané množstvo tepla v kWh na nasledujúci kalendárny rok považovať množstvo tepla v kWh skutočne dodané v roku (t-2) alebo sa regulačný príkon určí výpočtom podľa ustanovení platnej vyhlášky ÚRSO, ktorou sa stanovuje regulácia cien tepla. O spôsobe stanovenia množstva objednaného tepla v kWh  na nasledujúci rok, za ktorý nebola riadne a včas zaslaná objednávka množstva tepla v kWh bude Dodávateľ bezodkladne písomne a to poštou na adresu sídla Odberateľa alebo elektronicky formou e-mailu na e-mailovú adresu [prevadzka@salustia.sk](mailto:prevadzka@salustia.sk), [ekonom@salustia.sk](mailto:ekonom@salustia.sk) informovať Odberateľa (pozn. rokom t sa rozumie rok, na ktorý sa určuje cena).
6. Regulačný príkon pre fakturovanie fixných nákladov je závislý od skutočne dodaného tepla v roku (t-2) a bude určený v zmysle platnej legislatívy. Za fixné náklady sú považované náklady, ktoré nie sú ovplyvnené množstvom vyrobeného tepla.

**Článok 2**

**Technické a dodacie podmienky dodávky tepla**

1. **Dodávka tepla podľa Zmluvy začína dňom 01.09.2025**, pokiaľ sa Zmluvné strany nedohodnú inak. Odber tepla bez uzatvorenej Zmluvy sa posudzuje ako neoprávnený odber, s výnimkou dodávky tepla podľa § 19 ods. 3 písm. b) zákona č. 657/2004 Z. z. o tepelnej energetike v znení neskorších predpisov (ďalej ako „**Zákon**“).
2. Dodávateľ je povinný uskutočňovať dodávku tepla podľa tejto Zmluvy v čase a kvalite určenej príslušnými platnými právnymi predpismi, pokiaľ sa Zmluvné strany nedohodnú inak a hospodárne prevádzkovať sústavu tepelných zariadení, ktoré slúžia na výrobu a distribúciu tepla.
3. Určený čas dodávky tepla na vykurovanie (ďalej ako „**vykurovacie obdobie**“) sa podľa platnej legislatívy, resp. podľa Vyhlášky Ministerstva hospodárstva Slovenskej republiky č. 152/2005 Z. z. o určenom čase a určenej kvalite dodávky tepla pre konečného spotrebiteľa (ďalej ako „**Vyhláška**“) v znení neskorších predpisov, začína spravidla 1. septembra príslušného kalendárneho roka a končí 31. mája nasledujúceho kalendárneho roka.
   1. Teplo na vykurovanie začne Dodávateľ dodávať, ak:

a) vonkajšia priemerná denná teplota vzduchu vo vykurovacom období klesne počas dvoch za sebou nasledujúcich dní pod 13 °C a podľa predpovede vývoja počasia nemožno očakávať zvýšenie vonkajšej priemernej dennej teploty v nasledujúcom dni nad túto hodnotu a

b) vonkajšia priemerná denná teplota, ktorá tvorí štvrtinu súčtu vonkajších teplôt meraných o 7.00 h, o 14.00 h a o 21.00 h v tieni s vylúčením vplyvu sálania okolitých stien bytových domov, pričom teplota meraná o 21.00 h sa započítava dvakrát, nie je vyššia ako 13 oC.

3.2. Dodávateľ preruší vykurovanie, ak vonkajšia priemerná denná teplota vzduchu vo vykurovacom období vystúpi počas dvoch za sebou nasledujúcich dní nad 13 °C a podľa predpovede vývoja počasia nemožno očakávať pokles vonkajšej priemernej dennej teploty v nasledujúcom dni pod túto hodnotu. Dodávateľ obnoví vo vykurovacom období vykurovanie po splnení podmienok dodávky tepla podľa bodu 3.1. tohto odseku Zmluvy.

1. Prevádzka vykurovacieho systému na strane Dodávateľa je vo vykurovacom období nepretržitá s nočným útlmom na vykurovanie v čase od 22.00 hod. do 5.00 hod. nasledujúceho dňa, ak sa Zmluvné strany nedohodnú inak.
2. Vykurovacia krivka je uvedená v Prílohe č. 2 Zmluvy. Vykurovacia krivka môže byť prostredníctvom dodatku k tejto Zmluve zmenená počas vykurovacieho obdobia na písomnú žiadosť Odberateľa. Zmena vykurovacej krivky musí byť v súlade so zásadami hospodárnosti prevádzky sústavy tepelných zariadení, technickými a zásobovacími podmienkami a požiadavkami na tepelnú stabilitu miestností.
3. Odberateľ je povinný Dodávateľovi najmenej 3 dni vopred, resp. v prípade vzniku poruchy bez zbytočného odkladu, oznámiť vykonávanie opráv a údržby na svojom zariadení (za odberným miestom), ak sú tieto práce spojené s obmedzením a/alebo prerušením dodávky tepla na vykurovanie, alebo s vypúšťaním systému ústredného kúrenia spolu s  uvedením doby obmedzenia a prerušenia dodávky tepla na vykurovanie (začiatok a koniec obmedzenia alebo prerušenia dodávky podľa tejto Zmluvy). Po ukončení prác je Odberateľ povinný požiadať Dodávateľa o obnovenie dodávky tepla na vykurovanie v zmysle tejto Zmluvy, na základe čoho je Dodávateľ povinný bezodkladne obnoviť dodávku tepla na vykurovanie podľa tejto Zmluvy.
4. Odberateľ je povinný:
5. udržiavať svoje rozvody a zariadenia (za odberným miestom) v dobrom technickom stave a  v uzavretom okruhu s nútenou cirkuláciou pomocou obehových čerpadiel,
6. oznamovať Dodávateľovi plánované rekonštrukcie svojich rozvodov a zásahy do vnútorných rozvodov tepla za odberným miestom,
7. bez zbytočného odkladu oznámiť Dodávateľovi všetky závady na rozvode tepla za odberným miestom, a je povinný zistené nedostatky bezodkladne odstrániť.
8. Dodávateľ môže obmedziť alebo prerušiť dodávku tepla Odberateľovi v nevyhnutnom rozsahu v zmysle § 26 Zákona a príslušných vykonávacích vyhlášok k tomuto Zákonu, ak:
9. vykonáva plánovanú rekonštrukciu, opravu, údržbu a revíziu sústavy tepelných zariadení, komínov a meračov;
10. vznikla havária alebo sa odstraňuje jej následok na sústave tepelných zariadení, komínov a meračov;
11. sa teplo odoberá sústavou tepelných zariadení na dodávku tepla, ktoré ohrozujú život a zdravie osôb alebo ich majetok;
12. výrobu tepla nemôže zabezpečiť z dôvodu ak bola prerušená dodávka elektriny alebo dodávka vody na výrobu tepla;
13. je odber tepla neoprávnený.

Pri obmedzení alebo prerušení dodávky tepla z dôvodov uvedených v písm. a) tohto odseku Zmluvy je Dodávateľ povinný oznámiť Odberateľovi začiatok a skončenie tohto obmedzenia alebo prerušenia najmenej 15 dní pred obmedzením alebo prerušením písomne, a to poštou na adresu sídla Odberateľa alebo elektronicky formou e-mailu na e-mailovú adresu [prevadzka@salustia.sk](mailto:prevadzka@salustia.sk), [ekonom@salustia.sk](mailto:ekonom@salustia.sk). Po odstránení príčin obmedzenia alebo prerušenia dodávok tepla uvedených v tomto odseku Zmluvy je Dodávateľ povinný neodkladne obnoviť dodávku tepla. Ak vznikla Odberateľovi škoda pri obmedzení alebo prerušení dodávky tepla z dôvodov uvedených v tomto odseku v písm. a) Zmluvy, Odberateľ môže uplatňovať náhradu škody voči Dodávateľovi len vtedy, ak si Dodávateľ nesplnil oznamovaciu povinnosť podľa tohto odseku Zmluvy alebo ak Dodávateľ nedodržal termín skončenia tohto obmedzenia alebo prerušenia.

Ak vznikla Odberateľovi škoda pri obmedzení, alebo prerušení dodávok tepla z dôvodov, ktoré zavinil Dodávateľ, má Odberateľ právo uplatniť si náhradu škody a ušlého zisku voči Dodávateľovi v lehote šiestich mesiacov odo dňa, keď sa o jej vzniku dozvedel, najneskoršie však do jedného roka odo dňa, keď škoda vznikla.

1. Dodávateľ obmedzí dodávku tepla Odberateľovi pri vyhlásení stavu núdze v tepelnej energetike na základe § 27 a § 28 Zákona.
2. Zmluvné strany sa zaväzujú uzatvoriť osobitnú zmluvu – Zmluvu o nájme, ktorej návrh predstavuje Prílohu č. 5 Zmluvy a ktorej predmetom bude prenájom priestorov kotolne s komínom, skladu paliva vrátane prístupovej rampy Odberateľom ako prenajímateľom Dodávateľovi ako nájomcovi predmetu nájmu (ďalej len „**Zmluva o nájme“)**.
3. Ak sústava tepelných zariadení v objekte spotreby tepla podľa tejto Zmluvy nie je hydraulicky vyregulovaná, kvalitu dodávky tepla na vykurovanie dohodnutú v Zmluve musí Dodávateľ zabezpečiť aspoň na odbernom mieste.

**Článok 3**

**Technické parametre teplonosnej látky a vykurovacie médium**

1. Dodávku tepla na vykurovanie zabezpečuje Dodávateľ vykurovacím médiom – teplonosnou látkou v uzavretom okruhu s nútenou cirkuláciou pomocou obehového čerpadla nainštalovaného v tepelnom zdroji s automatickou reguláciou teploty výstupnej teplonosnej látky v súlade s dohodnutou vykurovacou krivkou a v závislosti od klimatických podmienok.
2. Dodávka tepla na vykurovanie je splnená prechodom tepla určeným meradlom na meranie množstva dodaného tepla zo zariadenia Dodávateľa do zariadenia vo vlastníctve alebo správe Odberateľa. Odberateľ nie je oprávnený dodané teplo použiť k inému než v zmluve dohodnutému účelu.
3. Za prípadný únik teplonosnej látky a s tým vzniknutú škodu zodpovedá tá Zmluvná strana, na zariadení ktorej došlo k úniku teplonosnej látky, resp. u ktorej došlo k porušeniu povinností vyplývajúcich z príslušných právnych predpisov alebo tejto Zmluvy. V prípade úniku teplonosnej látky na strane Odberateľa zodpovedá Dodávateľ za udržiavanie tlaku na odbernom mieste iba v rámci technických možností daných kapacitou automatického doplňovacieho zariadenia teplonosnej látky.

**Článok 4**

**Hranice vlastníctva sústavy tepelných zariadení, zodpovednosť za opravy a údržbu**

1. Sústava tepelných zariadení a rozvodov vo vlastníctve Dodávateľa je vymedzená hranicou dodávky tepla na vykurovanie, za ktorou je sústava tepelných zariadení a rozvodov vo vlastníctve Odberateľa.
2. Hranica dodávky tepla na vykurovanie je časť budovy, slúžiaca na účely kotolne, a to v mieste umiestnenia určeného meradla spotreby tepla. Táto hranica je súčasne hranicou povinností opráv a údržby zariadení Dodávateľa.

**Článok 5**

**Umiestnenie určeného meradla**

1. Určené meradlo spotreby tepla na vykurovanie pre fakturáciu množstva dodaného tepla Odberateľovi podľa tejto Zmluvy je na dohodnutom odbernom mieste – v kotolni podľa projektovej dokumentácie „**Výmena vykurovacích telies, rekonštrukcia kotolne“** zo dňa 28.6.2024, vyhotovená zhotoviteľom **RS technology s.r.o., Česká 103/15, 831 03 Bratislava, IČO: 5124378, DIČ: 2120661312** (ďalej len „**PD**“).

**Článok 6**

**Meranie a odpočty**

1. Dodávateľ je povinný
   1. merať množstvo dodaného tepla určeným meradlom umiestneným na dohodnutom odbernom mieste v zmysle článku 5 tejto Zmluvy (miesto osadenia určeného meradla je uvedené v Prílohe č. 3 tejto Zmluvy) a zabezpečiť overovanie určeného meradla v zmysle zákona č. 142/2000 Z. z. o metrológií a o zmene a doplnení niektorých zákonov,
   2. zabezpečiť určené meradlo proti neoprávnenému zásahu,
   3. najmenej 5 pracovných dní vopred oznámiť písomne Odberateľovi výmenu určeného meradla a súčasne oznámiť termín výmeny určeného meradla a zaznamenať údaje o vymieňanom meradle za účasti Odberateľa,
   4. vykonávať mesačné odpočty určeného meradla,
   5. najmenej 5 pracovných dní vopred prizvať Odberateľa k odpočtu spotreby tepla,
   6. vykonávať mesačné bilancie výroby a dodávky tepla.
2. Odpočet určeného meradla spotreby tepla vykoná Dodávateľ k poslednému dňu kalendárneho mesiaca ± tri kalendárne dni. Pri zmene ceny dodávaného tepla podľa tejto Zmluvy na začiatku alebo v priebehu regulačného roku sa nová cena tepla bude uplatňovať po vykonaní odpočtu určeného meradla tepla v mesiaci, v ktorom došlo k zmene ceny tepla.
3. Zmluvné strany dbajú na to, aby nedošlo k poškodeniu alebo odcudzeniu určeného meradla.
4. Ak má Odberateľ pochybnosti o správnosti merania údajov určeným meradlom alebo zistí na určenom meradle chybu, požiada písomne Dodávateľa o autorizované, resp. certifikované preskúšanie určeného meradla. Dodávateľ je povinný do 30 dní od doručenia žiadosti zabezpečiť certifikované, resp. autorizované preskúšanie určeného meradla. Odberateľ znáša náklady spojené s preskúšaním a výmenou určeného meradla podľa tohto odseku Zmluvy iba za predpokladu, ak sa dvakrát po sebe v jednom trojmesačnom období nepreukáže certifikovaným/autorizovaným preskúšaním žiadna chyba určeného meradla realizovaným na vyžiadanie Odberateľa. Vo všetkým ostatných prípadoch je povinný znášať náklady spojené s preskúšaním a výmenou určeného meradla podľa tohto odseku Zmluvy výlučne Dodávateľ.
5. Určenie spotreby tepla za obdobie, v ktorom boli pochybnosti o správnosti merania, sa vykoná náhradným výpočtom podľa porovnateľných údajov predchádzajúcich období podľa článku 7 Zmluvy. Vzniknuté finančné rozdiely si Zmluvné strany vyrovnajú.
6. Ak dôjde k neoprávnenému odberu tepla na vykurovanie v zmysle § 22 Zákona, resp. ak Odberateľ neumožní Dodávateľovi prístup k určenému meradlu na účely odpočtu spotreby tepla, Dodávateľ určí množstvo dodaného tepla odhadom podľa odberu v predchádzajúcom porovnateľnom období, resp. technickým prepočtom. Porovnateľným obdobím je časovo a klimaticky podobné obdobie.

**Článok 7**

**Náhradný spôsob určenia množstva dodaného tepla**

1. Ak dôjde k poruche určeného meradla spotreby tepla, Dodávateľ určí množstvo spotreby tepla odhadom podľa spotreby tepla v predchádzajúcom porovnateľnom časovom období na základe spotreby tepla zistenej z obdobia preukázateľnej/nespochybniteľnej funkčnosti určeného meradla tepla v závislosti od dennostupňov v danom a porovnateľnom období. Takýmto porovnateľným obdobím je časovo a klimaticky najbližšie podobné obdobie tomu obdobiu, v ktorom bola porucha na určenom meradle spotreby tepla (alebo pre ktoré takúto poruchu určeného meradla možno dôvodne predpokladať). Ak odber (spotrebu) tepla nemožno takto spravodlivo určiť, množstvo tepla sa určí technickým prepočtom.
2. Zmluvné strany sa môžu v prípade poruchy určeného meradla písomne formou dodatku k tejto Zmluve dohodnúť aj na inom spôsobe určenia množstva dodaného tepla.

**Článok 8**

**Schválená alebo určená cena tepla**

1. Cenu tepla, ktorá patrí do kategórie tzv. regulovaných cien, v zmysle Zákona Dodávateľovi určuje pre príslušný kalendárny rok (v tejto Zmluve aj ako „**regulačný rok**“) príslušný cenový orgán (t.č. ÚRSO) rozhodnutím o stanovení maximálnej ceny tepla, ktoré tvorí Prílohu č. 3 tejto Zmluvy (ďalej ako „**maximálna cena tepla**“). Cena tepla je dvojzložková a tvorí ju:
2. Variabilná zložka maximálnej ceny tepla [€/kWh];
3. Fixná zložka maximálnej ceny tepla s primeraným ziskom [€/kW].
4. V prípade rozhodnutia príslušného cenového orgánu o zmene ceny tepla má Dodávateľ právo fakturovať cenu tepla v súlade s týmto rozhodnutím, je však povinný bezodkladne doručiť Odberateľovi kópiu rozhodnutia príslušného cenového orgánu najneskôr v termíne nasledujúcej mesačnej fakturácie v zmysle tejto Zmluvy spolu s oznámením o príslušnej zmene ceny tepla dodávaného na základe tejto Zmluvy.
5. Platné cenové rozhodnutie príslušného cenového orgánu k termínu uzatvorenia Zmluvy tvorí Prílohu č. 3 Zmluvy. V budúcnosti schválené rozhodnutie príslušného cenového orgánu o cene tepla pre Dodávateľa bude tvoriť aktuálnu Prílohu č. 3 Zmluvy. Na zmenu Prílohu č. 3 podľa tohto bodu postačuje jednostranné písomné oznámenie doručené druhej Zmluvnej strane podľa predchádzajúceho bodu a takáto zmena nevyžaduje prijatie dodatku k Zmluve; účinky akejto zmeny nastanú dňom doručenia oznámenia druhej Zmluvnej strane.
6. Dodávateľ môže použiť pre fakturáciu tepla aj nižšiu cenu ako schválenú cenu tepla rozhodnutím príslušného cenového orgánu, pričom výšku fakturačnej ceny tepla oznámi písomne Odberateľovi. Dodávateľ môže počas regulačného obdobia zmeniť výšku fakturačnej ceny tepla, ale fakturačná cena tepla nemôže byť vyššia ako cena tepla, ktorú pre Dodávateľa na kalendárny rok, resp. príslušné regulačné obdobie, stanovil príslušný cenový orgán svojim rozhodnutím o stanovení maximálnej ceny tepla.
7. Maximálna cena plnenia je na účely tejto Zmluvy Zmluvnými stranami stanovená na ..........................EUR bez DPH (slovom: ............................. EUR bez DPH), (ďalej len ako „**Maximálna cena plnenia**“). Žiadne z ustanovení Zmluvy nemôže byť vykladané ako povinnosť Odberateľa odoberať teplo tak, aby sa Maximálna cena plnenia dosiahla. Poskytovateľ nemá na dosiahnutie Maximálnej ceny žiadny nárok.

**Článok 9**

**Spôsob fakturácie a platby za dodané teplo**

1. Fakturácia spotreby tepla dodaného a odobratého na základe tejto Zmluvy bude realizovaná na základe odpočtu určeného meradla na dohodnutom odbernom mieste v zmysle Článku 5 Zmluvy.
2. Fakturačné obdobie je kalendárny mesiac, zúčtovacie obdobie je spravidla kalendárny rok.
3. Dodávateľ bude fakturovať Odberateľovi mesačne:
4. nameranú spotrebu tepla určeným meradlom (prípadne určenú spotrebu tepla) vynásobenú variabilnou zložkou maximálnej ceny tepla;
5. 1/12 (ak sa Zmluvné strany nedohodnú inak) regulačného príkonu určeného v zmysle platnej legislatívy vynásobenú fixnou zložkou maximálnej ceny tepla;
6. DPH v sadzbe platnej v čase vzniku daňovej povinnosti v zmysle platnej legislatívy.
7. Dodávateľ vystaví faktúru za fakturačné obdobie a doručí ju elektronicky Odberateľovi do 15. dňa nasledujúceho mesiaca. Splatnosť faktúry je 15 dní od dňa doručenia faktúry Odberateľovi. Fakturovaná suma je považovaná za uhradenú dňom jej pripísania na účet Dodávateľa.
8. Po skončení kalendárneho roka vykoná Dodávateľ ročné zúčtovanie skutočných nákladov. Podkladom pre úhradu výsledku ročného zúčtovania bude faktúra vystavená Dodávateľom a doručená elektronicky Odberateľovi. Zúčtovaciu faktúru pošle Odberateľovi najneskôr do 15. marca nasledujúceho roka. Splatnosť zúčtovacej faktúry je 15 dní od dňa doručenia faktúry Odberateľovi. Fakturovaná suma v zúčtovacej faktúre je považovaná za uhradenú dňom jej pripísania na účet Dodávateľa v prípade nedoplatku, alebo dňom jej pripísania na účet Odberateľa v prípade preplatku.
9. Všetky platby uskutočnené v rámci plnenia Zmluvy bude Odberateľ realizovať formou bezhotovostného bankového prevodu v prospech účtu Dodávateľa uvedeného v záhlaví Zmluvy. Variabilný symbol pre úhradu faktúry vystavenej na základe tejto Zmluvy je číslo faktúry.
10. Ak vzniknú chyby pri fakturácii tepla nesprávnym odpočtom, výpočtovou chybou a pod., má Dodávateľ aj Odberateľ nárok na vyrovnanie nesprávne fakturovaných čiastok.
11. Zmluvné strany sa dohodli, že po skončení regulačného roku „t“ sa celkový objem ekonomicky oprávnených fixných nákladov a primeraného zisku na dodávku tepla prerozdelí podľa skutočne dodaného množstva tepla podľa tejto Zmluvy do odberného miesta v roku „t“.
12. Dodávateľ sa zaväzuje všetky faktúry vystavené podľa tejto Zmluvy zasielať v elektronickej forme e-mailom aj na e-mailové adresy: [ekonom@salustia.sk](mailto:ekonom@salustia.sk), [prevadzka@salustia.sk](mailto:prevadzka@salustia.sk), kisfaktury.bbsk@bbsk.sk.

**Článok 10**

**Reklamácie a postup pri vybavovaní reklamácie**

* + 1. Na kvalitu dodávaného tepla sa vzťahuje vyhláška ÚRSO č. 277/2012 Z. z., ktorou sa ustanovujú štandardy kvality dodávaného tepla v znení neskorších predpisov (ďalej ako „**vyhláška č. 277/2012 Z. z.**“).
    2. Vady v kvalite dodávaného tepla podľa tejto Zmluvy je Odberateľ oprávnený reklamovať počas celej doby účinnosti tejto Zmluvy.
    3. Odberateľ je oprávnený uplatniť reklamáciu u Dodávateľa písomne, a to formou e-mailu na e-mailovej adrese: ........................................... . Reklamáciu podľa tejto Zmluvy, resp. vady v kvalite dodávaného tepla podľa tejto Zmluvy je Odberateľ povinný oznámiť Dodávateľovi spôsobom uvedeným v prvej vete tohto bodu Zmluvy bezodkladne po tom ako sa o vade dozvedel. Reklamácia vadného plnenia podľa tejto Zmluvy musí obsahovať čo najpresnejšie označenie miesta v objekte spotreby tepla a rozsah reklamovanej vady a dobu jej trvania.
    4. Dodávateľ je povinný bezodkladne po obdržaní nahlásenia reklamácie podľa tejto Zmluvy vykonať kontrolu skutkového stavu prostredníctvom riadiaceho systému alebo fyzickou kontrolou na mieste a o zistenom skutkovom stave spísať zápis a pravdivo opísať zistené skutočnosti. Takto spísaný zápis o zistenom skutkovom stave Odberateľom nahlásenej reklamácie podľa tejto Zmluvy svojim podpisom potvrdí aj Odberateľ. V zápise Dodávateľ skonštatuje oprávnenosť, resp. neoprávnenosť reklamácie, ku ktorému sa pripojí príslušné vyjadrenie Odberateľa. V prípade, ak sa objektívne preukáže, že reklamovaná vada podľa tejto Zmluvy je na strane Dodávateľa, Dodávateľ túto vadu odstráni okamžite, resp. dohodne písomne s Odberateľom termín jej odstránenia. Dodávateľ sa zaväzuje bez zbytočného odkladu písomne informovať Odberateľa o vybavení reklamácie.
    5. Vady v kvalite dodaného tepla podľa tejto Zmluvy zapríčinené chybou v rozvodoch tepla, resp. nevyregulovaním rozvodov tepla v objekte spotreby tepla, nie sú vadami v kvalite dodaného tepla podľa tejto Zmluvy z dôvodov na strane Dodávateľa. V prípade potreby bude Dodávateľ spolupracovať s Odberateľom pri odstraňovaní vady, ktorá je na strane Odberateľa, a to na základe osobitnej písomnej objednávky, ktorá bude obsahovať aj problematiku znášania nákladov.
    6. **Poučenie o právach Odberateľa podľa všeobecného predpisu (§ 622 a 623 zákona č. 40/1964 Zb. Občiansky zákonník v znení neskorších predpisov) pre prípad uplatnenia reklamácie zo strany Odberateľa:**

1. **§ 622** **OZ:** Ak ide o vadu, ktorú možno odstrániť, má Odberateľ právo, aby bola bezplatne, včas a riadne odstránená. Dodávateľ je povinný vadu bez zbytočného odkladu odstrániť. Odberateľ môže namiesto odstránenia vady požadovať výmenu veci, alebo ak sa vada týka len súčasti veci, výmenu súčasti, ak tým Dodávateľovi nevzniknú neprimerané náklady vzhľadom na cenu tovaru alebo závažnosť vady. Dodávateľ môže vždy namiesto odstránenia vady vymeniť vadnú vec za bezvadnú, ak to Odberateľovi nespôsobí závažné ťažkosti.
2. **§ 623 OZ:** Ak ide o vadu, ktorú nemožno odstrániť a ktorá bráni tomu, aby sa vec mohla riadne užívať ako vec bez vady, má kupujúci (Odberateľ) právo na výmenu veci, alebo má právo od Zmluvy odstúpiť. Tie isté práva prislúchajú Odberateľovi, ak ide síce o odstrániteľné vady, ak však Odberateľ nemôže pre opätovné vyskytnutie sa vady po oprave, alebo pre väčší počet vád vec riadne užívať. Ak ide o iné neodstrániteľné vady, má Odberateľ právo na primeranú zľavu z ceny veci.
   * 1. Po určení spôsobu vybavenia reklamácie (vybavením reklamácie sa rozumie ukončenie reklamačného konania odstránením vady v kvalite dodávky tepla, zaplatenie kompenzačnej platby, oprava formálnej alebo obsahovej chyby) sa reklamácia vybaví ihneď, v odôvodnených prípadoch možno reklamáciu vybaviť aj neskôr; vybavenie reklamácie však nesmie trvať dlhšie ako 30 dní odo dňa jej uplatnenia.
     2. V prípade, ak bude reklamácia uznaná za oprávnenú z dôvodu vady plnenia podľa tejto Zmluvy, Dodávateľ tieto vady odstráni v dohodnutej dobe na vlastné náklady a ak sa vady nedajú odstrániť, poskytne Dodávateľ Odberateľovi primeranú zľavu, alebo navrhne iný spôsob riešenia vybavenia reklamácie k spokojnosti Odberateľa.

**Článok 11**

**Podmienky pre odstúpenie od Zmluvy a pre vypovedanie Zmluvy**

* + 1. Zmluvné strany sú oprávnené jednostranne odstúpiť od Zmluvy písomnou formou, ak:

1. sa začne konkurzné konanie voči jednej zo Zmluvných strán, alebo sa toto konanie zastaví pre nedostatok majetku;
2. dôjde k podstatnému porušeniu Zmluvy týkajúceho sa najmä dodávok, kvality dohodnutého množstva tepla, platobnej disciplíny a dodržiavania dohodnutých lehôt. Podstatným porušením na strane Dodávateľa, týkajúcim sa dodávky tepla možno rozumieť najmä dlhodobé nedodržiavanie doby dodávky tepla, dohodnutej vykurovacej krivky a nedodržiavanie dohodnutej doby a kvality dodávky tepla na vykurovanie podľa tejto Zmluvy. Podstatným porušením dodržiavania dohodnutých lehôt možno rozumieť najmä, ak Dodávateľ napriek písomnej výzve Odberateľa na odstránenie nedostatkov (vád plnení podľa tejto Zmluvy) tieto v lehote stanovenej Odberateľom neodstráni. Podstatným porušením na strane Odberateľa týkajúcim sa odberu tepla možno rozumieť najmä neoprávnený odber, nedodržiavanie platobnej disciplíny a dohodnutých lehôt.
   * 1. Odberateľ je oprávnený od tejto Zmluvy odstúpiť aj, ak Dodávateľ napriek výzve Odberateľa na odstránenie porušovania plnení vyplývajúcich z tejto Zmluvy (najmä odstránenie porušovania dodávky tepla dohodnutej podľa tejto Zmluvy), naďalej porušuje tieto plnenia dlhšie ako 30 dní v rozpore s platnými právnymi predpismi, alebo touto Zmluvou.
     2. Odberateľ je oprávnený od tejto Zmluvy odstúpiť aj vtedy, ak Dodávateľ stratí príslušné povolenia, ktoré ho oprávňujú na dodávku tepla podľa tejto Zmluvy v zmysle osobitných právnych predpisov.
     3. Dodávateľ môže písomne vypovedať Zmluvu z týchto dôvodov:
3. ak Odberateľ v lehote ustanovenej Dodávateľom neodstráni také vady na tepelných zariadeniach objektu spotreby tepla, ktoré nepriaznivo vplývajú na technické a technologické zariadenia Dodávateľa, a môžu spôsobiť alebo spôsobujú obmedzenie, alebo prerušenie dodávok tepla do objektu spotreby tepla,
4. ak došlo k obmedzeniu, alebo prerušeniu dodávky tepla Dodávateľom z dôvodu omeškania Odberateľa s platbou za dodané teplo v zmysle tejto Zmluvy, alebo so zaplatením nedoplatku vyplývajúceho zo zúčtovania dodávky tepla podľa tejto Zmluvy,
   * 1. Výpovedná lehota podľa tejto Zmluvy je šesť mesiacov a začne plynúť prvým dňom mesiaca nasledujúceho po mesiaci po doručení písomnej výpovede druhej Zmluvnej strane, ktorá je jej adresátom.

**Článok 12**

**Podmienky skončenia odberu tepla podľa § 20 Zákona**

1. Odberateľ je oprávnený vypovedať túto Zmluvu, ak výpoveď písomne doručí Dodávateľovi najmenej 6 mesiacov pred požadovaným skončením dodávky tepla podľa tejto Zmluvy a spĺňa niektorú z podmienok skončenia dodávky tepla podľa § 20 Zákona.
2. Odberateľ môže skončiť odber tepla na základe Zákona, tejto Zmluvy alebo osobitnou dohodou s Dodávateľom.
3. Skončiť odber tepla na základe tejto Zmluvy v zmysle Zákona možno, ak
4. Dodávateľ bez predchádzajúcej dohody s Odberateľom (a konečným spotrebiteľom) zmení teplonosnú látku,
5. Dodávateľ ani po predchádzajúcej písomnej výzve Odberateľa (alebo konečného spotrebiteľa) neodstráni nedostatky v kvalite, množstve a v spoľahlivosti dodávok tepla, alebo neplní podstatné náležitosti Zmluvy o dodávke a odbere tepla, najmä parametre teplonosnej látky a hospodárnosť dodávky tepla,
6. objekt spotreby tepla nie je pripojený do sústavy tepelných zariadení Dodávateľa z účinného centralizovaného zásobovania teplom a koncový odberateľ splní podmienky podľa § 20 ods. 4 Zákona,
7. objekt spotreby tepla je pripojený do sústavy tepelných zariadení Dodávateľa z účinného centralizovaného zásobovania teplom okrem účinného centralizovaného zásobovania teplom z obnoviteľných zdrojov a Odberateľ si zabezpečí teplo vyrobené výlučne z obnoviteľných zdrojov energie, alebo odpadového tepla v decentralizovanom zdroji tepla, ak so skončením odberu tepla nie je spojené odpojenie objektu spotreby tepla od sústavy tepelných zariadení Dodávateľa z účinného centralizovaného zásobovania teplom.
8. Pred skončením odberu tepla v zmysle tejto Zmluvy výpoveďou podľa odseku 3 písmena b) tohto článku Zmluvy je Odberateľ povinný požiadať Dodávateľa o odstránenie nedostatkov odôvodňujúcich skončenie odberu tepla a poskytnúť mu lehotu minimálne 30 dní, ak sa Zmluvné strany nedohodnú inak.

**Článok 13**

**Ostatné dojednania**

Ak Odberateľ ukončí odber tepla dodávaného na základe tejto Zmluvy v priebehu kalendárneho roka, potom je povinný uhradiť Dodávateľovi pomernú časť fixných nákladov za regulačný príkon, vypočítanú ako rozdiel medzi súčinom regulačného príkonu na odbernom mieste a fixnej zložky maximálnej ceny tepla a uhradenými platbami Odberateľa za regulačný príkon ku dňu odpojenia.

Odberateľ sa zaväzuje odoberať teplo na vykurovanie v objekte spotreby tepla počas dodávky a odberu tepla podľa tejto Zmluvy od Dodávateľa.

Zmluvné strany sú povinné bez zbytočného odkladu si vzájomne oznámiť všetky zmeny a skutočnosti, ktoré môžu mať vplyv na zmluvné vzťahy vyplývajúce z tejto Zmluvy, a to napr. zmenu názvu/obchodného mena, zmenu kontaktných osôb, zmenu bankového spojenia a IBAN, zmenu konajúcich osôb Zmluvných strán, likvidáciu firmy, zmenu vykurovacích plôch, zmenu podielu tepla pre domácnosti a pod.

**Článok 14**

**Využitie subdodávateľov**

1. Zoznam subdodávateľov je uvedený v Prílohe č. 4 tejto Zmluvy. Dodávateľ ku každému subdodávateľovi zároveň predkladá doklad o oprávnení na príslušné plnenie predmetu zákazky podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**zákon o verejnom obstarávaní**“) a doklad o zápise do registra partnerov verejného sektora, ak zákon pre takéhoto subdodávateľa tento zápis vyžaduje. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je Dodávateľ povinný písomne informovať Objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na niektoré plnenie vyplývajúce z predmetu tejto Zmluvy a súčasne predložiť doklad, že subdodávateľ spĺňa, alebo najneskôr v čase začatia plnenia bude spĺňať podmienky účasti podľa § 32 ods. 1 písm. e) zákona o verejnom obstarávaní a doklad o zápise do registra partnerov verejného sektora, ak zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“) pre takéhoto subdodávateľa tento zápis vyžaduje.
2. Dodávateľ sa zaväzuje zabezpečiť, že jeho subdodávatelia v zmysle § 2 ods. 1 písm. a) bod 7 Zákona o RPVS budú riadne zapísaní v registri partnerov verejného sektora po celú dobu trvania subdodávateľskej zmluvy, ak im taká povinnosť vyplýva zo Zákona o RPVS. Dodávateľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie tejto povinnosti Dodávateľa podľa tohto ustanovenia Zmluvy zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy *ex tunc*, a/alebo právo objednávateľa požadovať od Dodávateľa zaplatenie zmluvnej pokuty vo výške hodnoty zákazky uzatvorenej na základe tejto Zmluvy, čím nie je nijako dotknutý nárok Objednávateľa požadovať od Dodávateľa náhradu škody vzniknutej Objednávateľovi v dôsledku nesplnenia vyššie uvedených povinností Dodávateľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
3. Povinnosti uvedené v ods. 1. tohto článku Zmluvy nie je Dodávateľ povinný plniť v prípade subdodávateľov, ktorí mu dodávajú tovary.
4. Dodávateľ berie na vedomie, že pri plnení niektorých povinností vyplývajúcich z tejto Zmluvy prostredníctvom subdodávateľov zodpovedá Dodávateľ tak, ako keby tieto povinnosti realizoval sám. Za prípadné nedostatky v plnení týchto povinností v celom rozsahu zodpovedá Dodávateľ.

**Článok 15**

**Spoločné a záverečné ustanovenia**

Táto Zmluva nadobúda platnosť dňom jej podpísania obidvomi Zmluvnými stranami a účinnosť dňom nasledujúcim po jej zverejnení v Centrálnom registri zmlúv vedenom Úradom vlády Slovenskej republiky ([www.crz.gov.sk](http://www.crz.gov.sk)) podľa ust. § 5a zákona č. 211/2000 o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ust. § 47a zákona č. 40/1964 Zb. Občiansky zákonník v znení neskorších predpisov.

Zmluva sa uzatvára na dobu **určitú**, a to do 31.05.2040.

Akékoľvek zmeny a doplnky k tejto Zmluve sú platné výlučne formou písomných dodatkov k tejto Zmluve, vzostupne očíslovaných, vyhotovených v rovnakom počte rovnopisov ako táto Zmluva a odsúhlasených oboma Zmluvnými stranami.

Právne vzťahy vyplývajúce z tejto Zmluvy sa riadia slovenským právom, najmä príslušnými ustanoveniami Zákona, ako aj ďalšími na predmet tejto Zmluvy aplikovateľnými právnymi predpismi platnými a účinnými v Slovenskej republike.

Táto Zmluva je vyhotovená v štyroch (4) vyhotoveniach s platnosťou originálu, z ktorých dva (2) rovnopisy Zmluvy obdrží Dodávateľ a dva (2) rovnopisy obdrží Odberateľ. Dohoda Zmluvných strán o počte rovnopisov sa neuplatní v prípade, ak k uzavretiu Zmluvy (resp. dodatku k nej) dochádza elektronicky prostredníctvom kvalifikovaných elektronických podpisov osôb oprávnených konať za Zmluvné strany.

Neoddeliteľnú súčasť tejto Zmluvy tvorí:

1. **Príloha č. 1 – Objednávka tepla Odberateľa**
2. **Príloha č. 2 – Technické parametre odberného miesta v zmysle § 19 zákona č. 657/2004 Z. z.**
3. **Príloha č. 3 – Rozhodnutie ÚRSO o schválení ceny tepla**
4. **Príloha č. 4 – Zoznam subdodávateľov/Čestné vyhlásenie o nevyužití subdodávateľov**
5. **Príloha č. 5 – Zmluva o nájme – návrh**

Zmluvné strany prehlasujú, že budú spolupracovať tak, aby bol predmet tejto Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu tejto Zmluvy.

Zmluvné strany sa dohodli, že ich vzájomná komunikácia súvisiaca s touto Zmluvou si pre svoju záväznosť vyžaduje **písomnú formu**. Zmluvné strany využívajú pre svoju komunikáciu prednostne elektronickú formu komunikácie, čo však nijako nevylučuje možnosť písomnej komunikácie Zmluvných strán ani v listinnej podobe. Zmluvné strany sa zaväzujú, že ich vzájomná komunikácia bude prebiehať v slovenskom jazyku. Každá písomnosť predkladaná ktoroukoľvek Zmluvnou stranou v súvislosti s touto Zmluvou bude predkladaná v slovenskom jazyku. V prípade, ak bola dokumentácia vyhotovená v inom jazyku ako v jazyku podľa predchádzajúcej vety, pre jej použitie pre účely tejto Zmluvy je potrebný úradný preklad do slovenského jazyka, ak Odberateľ neurčí inak.

* 1. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť v listinnej podobe, doručuje sa táto písomnosť na adresu Zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená Zmluvnej strane, ktorá písomnosť doručuje. Takto doručovaná písomnosť sa bude považovať za doručenú:

a) dňom jej prevzatia adresátom – t. j. Zmluvnou stranou, ktorej sa písomnosť doručuje (ďalej aj ako „**adresát**“), alebo

b) dňom, kedy adresát odmietne osobne, alebo poštou/expresnou kuriérskou službou doručovanú písomnosť prevziať, alebo

c) dňom, kedy pošta/expresná kuriérska služba vráti doručovanú písomnosť odosielajúcej Zmluvnej strane ako nedoručenú.

* 1. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom Ústredného portálu verejnej správy, Zmluvné strany sa zaväzujú mať na tento účel zriadené a aktívne elektronické schránky, a za deň doručenia písomnosti Zmluvnej strane (adresátovi) do elektronickej schránky prostredníctvom Ústredného portálu verejnej správy podľa tohto bodu Zmluvy sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky Zmluvnej strany, ktorá je jej adresátom, a to aj vtedy, ak sa táto Zmluvná strana (adresát) o takto zasielanej písomnosti na základe tejto Zmluvy nedozvedela.
  2. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom e-mailu, bude takáto písomnosť považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty Zmluvnej strany, ktorá je jej adresátom, teda momentom, kedy Zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, Zmluvné strany výslovne súhlasia s tým, že ich vzájomná komunikácia podľa tohto odseku Zmluvy nebude prebiehať prostredníctvom e-mailu. Za účelom realizácie doručovania prostredníctvom e-mailu sa Zmluvné strany zaväzujú:
  3. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú Zmluvnú stranu, ktorá aktualizáciu neoznámila, a zásielka/písomnosť doručená na neaktuálnu e-mailovú adresu sa bude považovať na účely tejto Zmluvy za riadne doručenú,
  4. vzájomne si písomne oznámiť všetky údaje, ktoré budú potrebné pre tento spôsob doručovania,
  5. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, je jeho existenciu povinná oznámiť druhej Zmluvnej strane, pričom na doručovanie písomností sa uplatní postup podľa tohto článku ods. 8 bod 8.1. alebo 8.2. tejto Zmluvy.

Akékoľvek spory vyplývajúce z tejto Zmluvy, alebo z právnych vzťahov vzniknutých na základe tejto Zmluvy, budú Zmluvné strany riešiť predovšetkým vzájomnou dohodou. V prípade ak k vyriešeniu sporu nedôjde vzájomnou dohodou, je ktorákoľvek zo Zmluvných strán oprávnená podať návrh na príslušný súd na vyriešenie vzniknutého sporu.

Zmluvné strany sa týmto zaväzujú, že budú dodržiavať povinnosti uložené zmluvným stranám na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že citlivé informácie, alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať, alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa zmluvy budú niektorou zo zmluvných strán druhej zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.

Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá Zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane.

V prípade, ak niektoré ustanovenie Zmluvy je, alebo sa z akéhokoľvek dôvodu stane neplatné, neúčinné, alebo nevynútiteľné (obsolentné), nemá a ani nebude to mať za následok neplatnosť, neúčinnosť, alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné, alebo nevynútiteľné ustanovenie písomne nahradené iným ustanovením, ktorého vecný obsah bude zhodný, alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného, alebo nevynútiteľného ustanovenia iné ustanovenia zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.

Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že Zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni, alebo za nápadne nevýhodných podmienok, Zmluvu si prečítali, obsahu Zmluvy porozumeli a na znak súhlasu s obsahom Zmluvy ju podpisujú.

|  |  |  |  |
| --- | --- | --- | --- |
| Dodávateľ: |  |  | Odberateľ: |
| V ............................ dňa ............... |  |  | V Čelároch dňa ............... |
|  |  |  |  |
|  |  |  | Zariadenie sociálnych služieb Salustia – Szociális Szolgáltatások Intézménye Salustia  PaedDr. Anastázia Kertészová Boriková, MBA  riaditeľ |